**ΔΕΛΤΙΟ ΤΥΠΟΥ**

*Αθήνα, 3 Ιανουαρίου 2023*

**H Μαρίνα Φλοίσβου δημοσίευσε την 4η ετήσια Έκθεση Βιώσιμης Ανάπτυξης**

Η Μαρίνα Φλοίσβου, συνεχίζοντας την επιτυχημένη πορεία της τα τελευταία 20 έτη, προχώρησε στη δημοσίευση της 4ης ετήσιας Έκθεσης Βιώσιμης Ανάπτυξης στην οποία παρουσιάζεται η στρατηγική και οι επιδόσεις της σε θέματα περιβαλλοντικά, κοινωνικά και διακυβέρνησης (ESG).

Λειτουργώντας ως ηγετικό πρότυπο της θαλάσσιας τουριστικής οικονομίας στη χώρα μας, η Μαρίνα Φλοίσβου έχει ενσωματώσει τη βιώσιμη ανάπτυξη ως προτεραιότητα στην ατζέντα της στρατηγικής της, δημιουργώντας αξία για τους πελάτες, τους επισκέπτες, τους συνεργάτες, τους μετόχους και τους προμηθευτές της και γενικότερα για όλα τα ενδιαφερόμενα μέρη.

Ειδικότερα, στην Έκθεση παρουσιάζονται μεταξύ άλλων, οι πρωτοβουλίες και οι δράσεις που υλοποιήθηκαν, καθώς και τα αποτελέσματα αναφορικά με την:

* αποτελεσματική διαχείριση της ενέργειας και των εκπομπών αερίων του θερμοκηπίου,
* διαχείριση των αποβλήτων και τη συμβολή στην κυκλική οικονομία,
* παρακολούθηση της ποιότητας των υδάτων και την ορθή διαχείριση του νερού,
* προστασία της βιοποικιλότητας,
* διασφάλιση της ποιότητας, της ασφάλειας και του περιβάλλοντος,
* φροντίδα για το ανθρώπινο δυναμικό, τους πελάτες και τους επισκέπτες της μαρίνας.

Η Έκθεση, συντάχθηκε σύμφωνα με τις απαιτήσεις των GRI Standards, καθώς και του προτύπου υπευθυνότητας ΑΑ1000AP (2018), ενώ παράλληλα έλαβε ανεξάρτητη εξωτερική διασφάλιση από την TÜV HELLAS (TÜV NORD).

Ο Διευθύνων Σύμβουλος της LAMDA Flisvos Marina A.E. **κ. Σταύρος Κατσικάδης,** σε σχετική δήλωση επισημαίνει:

« Η Μαρίνα Φλοίσβου κρατά σταθερές τις κύριες πολιτικές της για το περιβάλλον, την κοινωνία και την ποιοτική διαχείριση προσαρμόζοντας με ευελιξία τους στόχους της στις συνθήκες των καιρών. Οι ενεργειακές απαιτήσεις, οι σύγχρονες τεχνολογικές εφαρμογές, η οικονομία, η ανταγωνιστικότητα στην αγορά και οι ανάγκες εκπαίδευσης είναι ορισμένοι βασικοί παράμετροι που αξιολογούνται σε ετήσια τουλάχιστον βάση, ώστε να καθορίζονται η στρατηγική και το πρόγραμμα δράσεων της μαρίνας με σκοπό τη συνεχή βελτίωση και την προσήλωση στην πορεία της αειφόρου ανάπτυξης.»

|  |
| --- |
| **Σχετικά με τη LAMDA Flisvos Marina A.E.**H LAMDA Flisvos Marina A.E. του Ομίλου της LAMDA Development, ιδρύθηκε το 2002 με σκοπό τη σχεδίαση, ανάπτυξη και αξιοποίηση των λιμενικών και χερσαίων εγκαταστάσεων του Τουριστικού Λιμένα Φλοίσβου στο Παλαιό Φάληρο. Η υλοποίηση του επενδυτικού σχεδίου αξίας 55 εκ. ευρώ μετέτρεψε τη μαρίνα σε έναν σύγχρονο, υψηλών προδιαγραφών τουριστικό λιμένα με δυνατότητα ελλιμενισμού 310 μεγάλων σκαφών αναψυχής.Η ταυτόχρονη ανάπτυξη εμπορικών χρήσεων σε έκταση 8.200 τ.μ., με εστιατόρια, καφέ, εμπορικά καταστήματα, υπηρεσίες yachting, καθώς και η ανάπλαση των 25 στρεμμάτων πρασίνου, δημιούργησαν ένα έργο ξεχωριστό στη Νοτιοανατολική Μεσόγειο. Με την πιστοποίηση της οργάνωσης και την εφαρμογή ενός ενοποιημένου συστήματος διαχείρισης της μαρίνας σε θέματα ποιότητας, προστασίας του περιβάλλοντος και ασφάλειας & υγείας σύμφωνα με τις απαιτήσεις των προτύπων ISO 9001:2015, ISO 14001:2015 και ISO 45001:2018, τη συνεχόμενη βράβευσή της με τη Γαλάζια Σημαία από το 2007, την πιστοποίηση “Recognised by EFQM 5-star”, το βραβείο Monaco Smart and Sustainable Marina 2022, το Χρυσό Βραβείο στα Tourism Awards 2016 στην κατηγορία Facilities Excellence καθώς και με την ανανέωση της βράβευσής της με τις 5 Χρυσές Άγκυρες Platinum, η Μαρίνα Φλοίσβου αποτελεί δικαιολογημένα τον απόλυτο προορισμό των mega yacht στην Ελλάδα.Για περισσότερες πληροφορίες επισκεφτείτε το [www.flisvosmarina.com](http://www.flisvosmarina.com) |

***Για περισσότερες πληροφορίες:***

Αννέλα Νίκα, Flisvos Marina Marketing Manager, Τ: 210 9871000-2, e-mail: anika@flisvosmarina.com